07.02.2009 15:45   IRLi volikogu kinnitas tänasel istungil nimekirja kandidaatidest Euroopa Parlamendi valimisteks. Esinumber on Tunne Kelam, talle järgnevad riigikogu Euroopa Liidu asjade komisjoni esimees Marko Mihkelson ja MTV Eesti tegevjuht Karoli Hindriks, teatas erakond.    Järgmistel kohtadel nimekirjas on Euroopa Nõukogu Parlamentaarse assamblee asepresident Andres Herkel, Tallinna linnavolikogu saadik Liisa-Ly Pakosta, ettevõtja Svetlana Baltina, IRLi liige Anna-Greta Tsahkna, Tunne Kelami büroo juhataja Kadri Kopli, IRLi liige Madis Kübar, riigikogu liikmed Kaia Iva ja Peeter Tulviste ning IRLi aseesimees ja riigikogu juhataja Ene  Ergma.